Passasier skiet taxibestuurder doodŉ Taxibestuurder is Sondag in Bellville, Kaapstad, doodgeskiet ná hy glo geweier het om ŉ passasier by ŉ sekere bestemming af te laai. Die Cape Times berig dat George Green (53) omstreeks 10:00 vyf keer in die rug geskiet is. Adjudant-offisier November Filander, ŉ polisiewoordvoerder, het gesê die voorval het by die kruising van Belrail- en Oosweg gebeur. “ŉ Passasier wou by dié kruising afklim, maar Green het geweier omdat dit nie ŉ aangewese stopplek was nie. ŉ Rusie het ontstaan en Green het gevolglik van die pad afgetrek, waarna hy geskiet is. Die man het van die toneel gevlug en is nog nie vasgetrek nie,” het Filander gesê.